Nu hei! Oleks täna peaaegu kirjutamata jäänud. Aga  jah, kahjuks pole mul midagi märkimisväärset öelda... Okeiokei, tegelt on küll üks uudis. Aga sellest hiljem. Täna töötasin jällegi hobuste projekti kallal. Tõugude kirjutamisega eriti kaugele edasi ei jõudnud, sest lugesin liiga palju Oma Hobu ajakirjasid. Põnevad on, noh! Aga siiski lõpetasin ära trakeeni hobuse ning tegin ka eesti hobuse ära. Kreete eriti palju ei jõudnud, käis vahepeal piljardit mängimas.. Millalgi päeval tuli mul ja Kreetel taas pähe juba ammu olnud mõte - talli vahetada. Kurtna  Kregleni on muidu hea koht küll, kuid asukoht pole meile eriti hea. Ning muidugi on ka paremaid kohtasid. Algul plaanisime minna Tondile, kuid sellest räägitakse väga halba juttu ning ausaltöeldes nende juttude põhjal paistab tall üks halvemaid olevat. Nii ma siis otsisingi uut talli, mis oleks kindlasti Tallinnas. Kohe hüppas mulle ette Veskimetsa. Lugesin selle kohta, jumala hea paistab! Treenerid on head ning Veskimetsast räägitakse ka, et super hea tall. Nojah, Kreete helistaski pärast väikest nõupidamist  treenerile ja pani meile esmaspäevaks proovitrenni kirja. Eks siis vaatame, kas hakkame käima. Hetkel on kahjuks üldse küsimärgi all see, et kas me üldse saame edasi ratsutada. =S Aga ma siiski loodan, et saame... Sest kui mitte kuidagi ei saa, siis kuidagi ikka saab, ehk? Igatahes, olen praegu otsast otsani lootust täis (ainult väikene ruum on jäetud nendele hobuse teadmistele minu ajus). (: Aga okei, ma TÕESTI loodan, et kõik läheb lõpuks hästi ja ma saan edasi ratsutada (sest tulevikus plaanin ma seda  kindlasti). Nüüdseks aga - tsauuu!